laion/Wikipedia-Exotic huggingface dataset:
Chick-fil-A

Chick-fil-A ერთ-ერთი ყველაზე პოპულარული ამერიკული სწრაფი კვების რესტორანია. ამ რესტორანში მხოლოდ ქათმის ხორცისგან დამზადებული ბურგერები/სენდვიჩები იყიდება. მისი სათაო ოფისი ჯორჯიას შტატში მდებარეობს. Chick-fil-A-ს რესტორნების ქსელში 2605-ზე მეტი ფილიალია. ფილიალები უმეტესად აშშ-ში მდებარეობს, სულ 48 შტატში. მოგვიანებით ფილიალები გაიხსნა კანადასა და დიდ ბრიტანეთში. Chick-fil-A-ში შეგიძლიათ მიირთვათ საუზმის ლანჩის და სადილის მენიუები. რესტორნის მფლობელი დიდ ყურადღებას აქცევს რელიგიურ ტრადიციებს. იგი კვირაობით დაკეტილია. კვლევების მიხედვით, ყოველწლიურად კომპანია 1 მილიარდ აშშ დოლარს კარგავსას ამ მიზეზით. იგი ასევე დაკეტილია შობას და მადლიერების დღეს. 1961 წელს, ტრუეტ კეტიმ აღმოაჩინა ისეთი შესაწვავი აპარატი, რომელიც ქათმის სენდვიჩს იმავე დროში ამზადებდა, რამდენიც სჭირდებოდა ჰამბურგერის დამზადებას. სწორედ ამის შემდეგ დაერქვა რესტორანს ეს სახელი და Chick-fil-A-ის სლოგანიც გამოჩნდა: " ჩვენ არ გამოგვიგონებია ქათამი, მხოლოდ ქათმის სენდვიჩი". პირველი ფილიალი 1967 წელს გაიხსნა. 2008 წელს, Chick-fil-A პირველი სწრაფი კვების რესტორანი გახდა, რომლის პროდუქტიც არ შეიცავდა არანაირ უჯერ ცხიმებს, რომელიც საშიშია ჯანმრთელობისთვის. Chick-fil-A-ს რესტორნების ქსელის ერთ-ერთი წარმატების მიზეზი და ბიზნეს-სტრატეგია ისაა, რომ მათთვის მთავარი ფოკუსი სადა მენიუ და მაღალი ხარისხის მომსახურებაა. სხვა სწრაფი კვების რესტორნები ხშირად ცვლიან და ზრდიან მენიუში შემავალ პროდუქტებს, რათა ახალი მომხმარებლები მიიზიდონ. Chick-fil-A-სთვის კი მთავარი ისაა, რომ მათ მიერ მომზადებულმა პროდუქტმა შეინარჩუნოს მაღალი ხარისხი. რესტორანში მომუშავე პერსონალის წყალობით, რომლებიც მომხმარებელს მეგობრულ და სასიამოვნო გარემოს უქმნიან, Chick-fil-A ხალხის კმაყოფილებას მართლაც იწვევს. მენიუში მხოლოდ რამდენიმე სახის სენდვიჩი შედის. Chick-fil-A-ს კლასიკური სენდვიჩი, რომლის ინგრედიენტებიცაა: ქათამი (არაქისის ზეთში ამოვლებული), პური (კარაქ-წასმული) და კიტრის მწნილი. რესტორანში ასევე შეგიძლიათ შეუკვეთოთ სენდვიჩი პურით, რომელიც არ შეიცავს გლუტენს. მომხმარებელს შეუძლია ცხარე კლასიკური სენდვიჩის შეკვეთაც. სახელგანთქმულია Chick-fil-A-ს უნიკალური სოუსი, რომლის შემადგენლობაც მომხმარებლების დიდ ინტერესს იწვევდა, სანამ 2012 წელს, კომპანიამ არ გაამხილა სოუსის ინგრედიენტების საიდუმლო. აღმოჩნდა, რომ სოუსი სამი სოუსის შერევით მიიღება. ესენია: ბარბექიუ სოუსი, რენჩის სოუსი და სოუსი თაფლითა და მდოგვით. 2018 წლის მონაცემების მიხედვით, ყველაზე ხშირად შეკვეთილი პროდუქტებიდან ერთ-ერთია Chick-fil-A-ს კარტოფილი ფრი, რომელსაც სხვა რესტორნების ფრისთან შედარებით სხვანაირი ფორმა აქვს. მას ვაფლის ფორმის ფრისაც უწოდებენ და ასეთი ფრი ბევრად ხრაშუნაა. მას შემდეგ, რაც ამერიკაში დაადგინეს, რომ იმ ცხოველის ხორცის ჭამა, რომელსაც ანტიბიოტიკები ჰქონდა მიღებული, საფრთხეს უქმნიდა ადამიანის ჯანმრთელობას, 2014 წლის თებერვალში Chick-fil-A-მ გამოაცხადა, რომ მათი გეგმა წარმოადგენდა სრულიად ამოეღოთ ანტიბიოტიკები იმ ქათმების რაციონიდან, რომლსებსაც იყენებდნენ სენდვიჩების დასამზადებლად. მათ დანაპირები მართლაც შეასრულეს და Chick-fil-A გახდა პირველი სწრაფი კვების ობიექტი ვინც ეს გააკეთა.
გრუზო ობოლაძე

გრუზო ობოლაძე (დ. 2 იანვარი, 1927 — გ. 1999) — ქართველი ინჟინერი და ტოპოგრაფი. დაამთავრა თბილისის ტოპოგრაფიული ტექნიკუმი 1946 წელს. 1952 წელს დაიწყო მუშაობა სამშენებლო გაერთიანება „თბილმეტრომშენის“ სისტემაში N5 საგვირაბო რაზმში გვირაბგამყვანთა ბრიგადის ბრიგადირად. 1985 წლიდან ხელმძღვანელობდა N154 პროფესიულ-ტექნიკურ სასწავლებელს. მიღებული აქვს სოციალისტური შრომის გმირის სტატუსი და საქართველოს დამსახურებული მშენებელის წოდება. გრუზო ობოლაძე — საქართველოს ბიოგრაფიული ლექსიკონი
IVR

ინტერაქტიული სატელეფონო სისტემა (ინგლ. Interactive Voice Response System) წარმოადგენს ტექნოლოგიას, რომელიც სატელეფონო ზარების ავტომატურ რეჟიმში დამუშავებისა და აბონენტებთან ინტერაქციის შესაძლებლობას იძლევა. ინტერაქტიული სატელეფონო სისტემები დღეს ხშირად გამოიყენება კომპანიების მიერ მომსახურების დონის ამაღლებისა და ამავდროულად მომსახურების ღირებულების შემცირების მიზნით. აუდიო ჩანაწერებისა და სცენარების საშუალებით, რომლებიც ინტერაქტიული სატელეფონო სისტემების მთავარი შემადგენელი ნაწილია, აბონენტს შეუძლია მიიღოს სასურველი ინფორმაცია ან ჩაატაროს რაიმე ოპერაცია ტელეფონის ღილაკებზე თითის დაჭერის მეშვეობით. ინტერაქტიული სატელეფონო სისტემები გამოიყენება და შესაძლებელია გამოყენებულ იქნას სხვადასხვა სფეროებში, მათ შორის: ბანკებში - ტარიფებისა და პირობების შესახებ ინფორმაციის მისაღებად, ანგარიშების სამართავად, ვალუტის კურსის გასაგებად ვაგზლის ან ავია სალაროებში - რეისების, ტარიფებისა და პირობების შესახებ ინფორმაციის მისაღებად, ბილეთების დაჯავშნად კინოთეატრებში - მიმდინარე ჩვენებების შესახებ ინფორმაციის მისაღებად, ბილეთების დასაჯავშნად სატელეკომუნიკაციო კომპანიებში - ტარიფებისა და პირობების შესახებ ინფორმაციის მისაღებად, მიმდინარე დავალიანების ან კრედიტის გასაგებად კვლევით და მარკეტინგულ კომპანიებში - გამოკითხვების ჩასატარებლად გართობისა და საინფორმაციო სფეროებში - ინფორმაციის ან კონტენტის მიწოდებისათვის და ნებისმიერი სხვა პროფილის კომპანიაში - რომელიც ახორციელებს მომხმარებლების მომსახურებას. ინტერაქტიული სისტემების გამოყენება ასევე მოსახერხებელია ავტომატური გამავალი ზარების განსახორციელებლად მომხმარებლისთვის ინფორმაციის მიწოდების ან მისგან ინფორმაციის მიღების მიზნით. ინტერაქტიული სატელეფონო სისტემის დაგეგმარება და შექმნა კომპლექსურ ცოდნსა და მიდგომას საჭიროებს. ეს პროცესი რამდენიმე საფეხურად იყოფა: საწყის ეტაპზე განიხილება და შეისწავლება მოთხოვნები, ტექნიკური ბაზა და შესაძლებლობები. მათი გათვალისწინებით იწყება სისტემის ტექნიკური მახასიათებლებისა და შესაძლებლობების შეთანხმება. სცენარის დაგეგმარებისა და აუდიო ჩანაწერების ტექსტების შემუშავების შემდეგ კი იწერება კონკრეტული სცენარი და პარალელურად მზადდება აუდიო ჩანაწერები. სისტემის გაშვებამდე ხორციელდება ტესტირება და ხარვეზების გასწორება ასეთის არსებობის შემთხვევაში ინტერაქტიული სატელეფონო სისტემების რეალიზება და ამ გზით მომსახურების გარკვეული ნაწილის ავტომატიზაცია ეფექტურია ისეთი კომპანიებისათვის, რომლებიც მომხმარებლებს სთავაზობენ სატელეფონო მომსახურებას, სატელეფონო მხარდაჭრას ან ინფორმაციის მიწოდებას პროდუქტების/მომსახურებების შესახებ და/ან რომლებიც ყოველდღიურად დიდი რაოდენობით სატელეფონო ზარებს იღებენ.
სფინქსისებრნი

სფინქსისებრნი (ლათ. Sphingidae) — ბინდისა და ღამის პეპლების ოჯახი. ჩვეულებრივ საშუალო და დიდი ზომისები არიან; ფრთები ვიწროა, შლილი 20 სმ-მდე აღწევს; ტანი სქელი, სიგარისებრი; ულვაშები თითისტარასებრი. ცნობილია 1450-მდე სახეობა. გავრცელებული არიან მთელ მსოფლიოში, განსაკუთრებული მრავალფეროვნებაა ტროპიკებში. გამოირჩევიან ფრენის დიდი სისწრაფით (60 კმ/სთ-მდე) და ფრენის დროს ყვავილების თავზე ჰაერში დაკიდება. მეტისმეტად გრძელი ხორთუმით (მადაგასკარული Macrosila predicta-ს ხორთუმი 25 სმ-ს აჭარბებს) შეუძლიათ სხვა მწერებისათვის მიუწვდომელი მცენარეების მილისებრი ყვავილების დამტვერვა. ზოგიერთი სფინქსისებრი არ იკვებება (ხორთუმი რედუცირებულია). ცალკეული სახეობები დღისით არიან აქტიურნი. უმრავლესობის მუხლუხებს სხეულის ბოლოს აქვთ რქისებური გამონაზარდი; ჭუპრდებიან ნიადაგში. შეუძლიათ შორეული მიგრაციები. ჩრდილოამერიკული თამბაქოს სფინქსი (Manduca sexta) ზოგჯერ ზიანს აყენებს თამბაქოს და სხვა სასოფლო-სამეურნეო კულტურების პლანტაციებს. ↑ Sphingidae — ინგლისურ-ქართული ბიოლოგიური ლექსიკონი. ↑ 2.0 2.1 Девяткин А. Л. БРАЖНИКИ // Большая российская энциклопедия. т. 4. — М., 2006. — стр. 121–122. ↑ van Nieukerken; et al. (2011). „Order Lepidoptera Linnaeus, 1758. In: Zhang, Z.-Q. (Ed.) Animal biodiversity: An outline of higher-level classification and survey of taxonomic richness“ (PDF). Zootaxa. 3148: 212–221. doi:10.11646/zootaxa.3148.1.41.
ბრიტნი ემბერი

ბრიტნი ემბერი (დ. 10 ნოემბერი, 1986, კალიფორნია, აშშ) — ამერიკელი პორნომსახიობი. კარიერა დაიწყო 2008 წელს. მონაწილეობა მიღებული აქვს 1073 ფილმში. მოგებული აქვს 4 ჯილდო. ოფიციალური საიტი დაარქივებული 2020-10-26 საიტზე Wayback Machine. ბრიტნი ემბერი — კინოფილმების ინტერნეტ მონაცემთა ბაზა (ინგლისური)
ჯონიმ იარაღი აიღო (1971 წლის ფილმი)

ჯონიმ იარაღი აიღო (ინგლ. Johnny Got His Gun) — ამერიკელი სცენარისტის დალტონ ტრუმბოს 1971 წლის ფილმი. გადაღებულია მისივე ამავე სახელწოდების რომანის (1939) მიხედვით. ჯონ ბონემი ახალგაზრდა ამერიკელი ჯარისკაცია, რომელიც მძიმედ დაიჭრა პირველი მსოფლიო ომის დროს. ჯოს მოკვეთეს ხელები და ფეხები, მან დაკარგა თითქმის ყველა გრძნობის ორგანო. სამხედრო ექიმის, პოლკოვნიკ ტილერის თქმით, „უცნობი ჯარისკაცი №47 არის არსება, რომელსაც არ შეუძლია განიცადოს ტკივილი, სიამოვნება, არ აქვს მეხსიერება, არ შეუძლია ოცნებება“. ჰოსპიტალის სხვა პაციენტებისგან იზოლირებული ჯონი თანდათან აცნობიერებს საკუთარ მდგომარეობას და იაზრებს იმ საშინელებას, რომელიც თავს დაატყდა. მას გრძნობს შეხებას, ვიბრაციას და მზის სინათლეს; მოგონებებში, ფანტაზიებსა და შიშებში მას სტუმრობენ საცოლე კარინი, მამა ქრისტოსი. ამის მიუხედავად, პერსონალისთვის ის რჩება მხოლოდ ადამიანისმაგვარ არსებად, რომელიც მხოლოდ მედიცინისთვისაა საინტერესო. მხოლოდ ერთი ექტთანი აცნობიერებს, რომ მის თვალწინ არის ცოცხალი, მოაზროვნე და განცდისუნარიანი ადამიანი. მისი შეხებით შთაგონებული ჯონი აცნობიერებს, რომ სხვებთან ურთიერთობა მორზეს ანბანის საშუალებით — თავის მოძრაობით შეუძლია. ჯონი შეკრებილ სამხედროებს სთხოვს, გამოფინონ ის, როგორც ექსპონარი, ან მოკლან. მაგრამ სამხედროები არ თანხმდებიან არცერთ მის შეთავაზებაზე. მოწყალე ექთნის მცდელობა, მოუსწრაფოს მას სიკვდილი და შეწყვიტოს მისი ტანჯული არსებობა, წარუმატებლად დასრულდა. ჯონი, გააცნობიერებს, რომ იგი სიკვდილამდე ჩაკეტილ ოთახში დარჩება, მას ისღა დარჩენია, რომ მარტომ მხოლოდ ჩუმად და სიბნელეში იმეოროს: „SOS… მიშველეთ… SOS… მიშველეთ…“. ტიმოთი ბოტომსი — ჯონი ბონჰამი ჯეისონ რობარდსი — ჯონის მამა მარშა ჰანტი — ჯონის დედა დონალდ საზერლენდი — ქრისტე დაიან ვარსი — მეოთხე ექთანი კეთი ფილდსი — კარინი ედვარდ ფრანცი — პოლკოვნიკი ტილერი დევიდ სოული — შვედი 1971 — კანის კინოფესტივალი: გრან პრი (მილოშ ფორმანის „გაფრენა“) და ფიპრესის პრემია; ოქროს პალმის ნომინაცია. 1972 — ნომინიაცია ოქროს გლობუსის პრემიაზე საუკეთესო სამსახიობო დებიუტისთვის (ტიმოტი ბოთომსი). 1972 — ნომინაცია აშშ-ს მწერალთა გილდიის ჯილდოზე საუკეთესო ადაპტირებული დრამისთვის (დალტონ ტრუმბო). 1974 — იაპონური ჟურნალის Kinema Jumpo-ს მკითხველთა რჩეულის ჯილდო საუკეთესო უცხოენოვანი ფილმისთვის. ფილმის ფრაგმენტები გამოყენებულია მეტალიკას ვიდეოკლიპში სიმღერისთვის "One" (1989), რომელიც დაწერილი იყო რომანის გავლენით. ფილმს, რომელსაც პუბლიკაში გამოხმაურება არ მოჰყოლია, ფართო პოპულარობა და საკულტო სტატუსი მოიპოვა ამ ვიდეოკლიპის გამოჩენის შემდეგ. „ჯონიმ იარაღი აიღო“ — ამერიკის კინოინსტიტუტის ფილმების კატალოგი „ჯონიმ იარაღი აიღო“ — Allmovie-ზე „ჯონიმ იარაღი აიღო“ — კინოფილმების ინტერნეტ-მონაცემთა ბაზა (ინგლისური) „ჯონიმ იარაღი აიღო“ — Metacritic-ზე „ჯონიმ იარაღი აიღო“ — Rotten Tomatoes „ჯონიმ იარაღი აიღო“ — TCM-ის მონაცემთა ბაზაში ↑ Ewans H.. Johnny Got His Gun (1971) (pdf). Adelaide Cinematheque. დაარქივებულია ორიგინალიდან — 2009-09-30. ციტირების თარიღი: 2009-09-21.
Sphingini

Sphingini — ჩრჩილების ტრიბა სფინქსისებრთა ოჯახისა. აღწერილია პიერ ანდრე ლატრეის მიერ 1802 წელს. Amphimoea Amphonyx Apocalypsis Ceratomia Cocytius Dolba Dolbogene Dovania Ellenbeckia Euryglottis Hoplistopus Ihlegramma Isoparce Lapara Leucomonia Lintneria Litosphingia Lomocyma Macropoliana Manduca Meganoton Morcocytius Nannoparce Neococytius Neogene Oligographa Panogena Pantophaea Paratrea Poliana Praedora Pseudococytius Pseudodolbina Psilogramma Sagenosoma †Sphingidites Sphinx Thamnoecha Xanthopan Amphimoea Amphonyx Apocalypsis Ceratomia Cocytius Dolba Isoparce Lapara Lintneria Manduca Meganoton Nannoparce balsa Pseudococytius Pseudodolbina Psilogramma Sphinx ↑ Savela, Markku. Tribe Sphingini Latreille, [1802]. Lepidoptera and Some Other Life Forms. ციტირების თარიღი: 21 დეკემბერი, 2018.
დავით საგანელიძე

დავით საგანელიძე (დ. 17 ივნისი, 1959, თბილისი) — ქართველი ეკონომისტი, ექიმი, იურისტი, პოლიტიკოსი. 1983 წელს დაამთავრა თბილისის სახელმწიფო სამედიცინო ინსტიტუტი. 1998 წელს — საერთაშორისო ურთიერთობათა ინსტიტუტის ეკონომიკის ფაკულტეტი, 2001 წელს საერთაშორისო ურთიერთობათა ინსტიტუტის იურიდიული ფაკულტეტი, ხოლო 2002 წელს ბიზნეს-სკოლის სრული კურსი. 1999-2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკიდან „საქართველოს მოქალაქეთა კავშირი“. 2004-2008 წლებში — საქართველოს მე-6 მოწვევის პარლამენტის წევრი (ონის მაჟორიტარი), საარჩევნო ბლოკიდან „ახალი მემარჯვენეები“. 2008 წლის 7 ივნისიდან 20 ივნისამდე — საქართველოს მე-7 მოწვევის პარლამენტის წევრი (დიდუბის მაჟორიტარი), საარჩევნო ბლოკიდან „გაერთიანებული ოპოზიცია (ეროვნული საბჭო, მემარჯვენეები)“. 2012-2015 წლებში — საქართველოს მე-8 მოწვევის პარლამენტის წევრი პარტიული სიით, საარჩევნო ბლოკიდან „ბიძინა ივანიშვილი — ქართული ოცნება“. იყო პოლიტიკური პარტია „ქართული ოცნების“ პოლიტიკური საბჭოს წევრი. ბიოგრაფია „ქართული ოცნების“ საიტზე[მკვდარი ბმული] დავით საგანელიძე — საქართველოს ბიოგრაფიული ლექსიკონი დავით საგანელიძე — საქართველოს პარლამენტის ოფიციალური საიტი (მოძველებული / არქივი / ახალი არქივი)
შოთა სანდუხაძე

შოთა სანდუხაძე (დ. 21 სექტემბერი, 1972, ქუთაისი) — ქართველი პოლიტიკოსი. 1994 წელს დაამთავრა აკაკი წერეთლის სახელობის ქუთაისის სახელმწიფო უნივერსიტეტის ისტორია-ფილოლოგიის ფაკულტეტი. 1999-2004 წლებში იყო საქართველოს მე-5 მოწვევის პარლამენტის წევრი (ქუთაისის მაჟორიტარი). შოთა სანდუხაძე — ბიბლიოვიკი შოთა სანდუხაძე — საქართველოს პარლამენტის ოფიციალური საიტი (მოძველებული / არქივი / ახალი არქივი)
ალინ ბროშ მაკ-კენა

ალინ ბროშ მაკ-კენა (ინგლ. Aline Brosh McKenna; დ. 2 აგვისტო, 1967) — ამერიკელი სცენარისტი და პროდიუსერი. ალინ ბროშ მაკ-კენა დაიბადა საფრანგეთში, მაგრამ გაიზარდა ნიუ-ჯერსიში. დაამთავრა ჰარვარდის უნივერსიტეტი და შემდეგ ნიუ-იორკში გადავიდა საცხოვრებლად, სადაც დაიწყო მუშაობა სხვადასხვა გამომცემლობებში შტატგარეშე მწერლად. მისი პირველი ნამუშევარი იყო 1999 წლის ფილმი Three to Tango, რომელშიც ის სცენარის თანაავტორობით მოგვევლინა, რის შემდეგაც მან მუშაობა დაიწყო რობერტ ჰარლინგთან ერთად ფილმზე Laws of attraction (2004). ალინ ბროშ მაკ-კენას კარიერაში გარდატეხა მოხდა 2006 წელს ფილმი „ეშმაკი ატარებს პრადას“ გამოსვლით, რომელმაც მიიღო BAFTA და აშშ სცენარისთა გილდიის ნომინაციები საუკეთესო ადაპტირებული სცენარისთვის. მას შემდეგ მან დაწერა სცენარები ფილმებისთვის „27 ქორწილი“ (2008), „Morning Glory“ (2010), „არ ვიცი, როგორ აკეთებს ამას“ (2011), „ჩვენ ვიყიდეთ ზოოპარკი“ (2011) და „ენი“ (2014). 2015 წელს ალინ ბროშ მაკ-კენამ ტელევიზიაშიც სცადა ბედი: The CW-ისთვის შექმნა სერიალი შეშლილი ყოფილი (Crazy Ex-Girlfriend). ↑ Person Profile // კინოფილმების ინტერნეტ-მონაცემთა ბაზა — 1990. <a href="https://wikidata.org/wiki/Track:Q37312"></a> ↑ BD Gest' <a href="https://wikidata.org/wiki/Track:Q2876969"></a> ↑ Babelio — 2007. <a href="https://wikidata.org/wiki/Track:Q2877812"></a> ↑ Aline Brosh McKenna '89 — Harvardwood, 2006. <a href="https://wikidata.org/wiki/Track:Q115020244"></a> ↑ Vicki Salemi. (13 დეკემბერი, 2010) Glorifying Jersey. New Jersey Monthly. ციტირების თარიღი: 2015-05-24. ↑ Susan Dominus. (25 აგვისტო, 2011) If Cinderella Had a BlackBerry.... The New York Times. ციტირების თარიღი: 2015-05-24. ↑ Aline Brosh McKenna Awards. Internet Movie Database. ციტირების თარიღი: 2015-05-24. ↑ Nellie Andreeva. (14 мая 2015) ‘Crazy Ex-Girlfriend': How Did Racy Showtime Comedy Land At CW, What Will Be Changed, Who Is Leaving The Cast?. Deadline.com. ციტირების თარიღი: 2015-05-24.
ლევან სვანაძე

ლევან სვანაძე (დ. 30 ივლისი, 1928, ქუთაისი — გ. 25 დეკემბერი, 2021) — ქართველი პოლიტიკოსი. 1951 წელს დაამთავრა თბილისის სახელმწიფო უნივერსიტეტის აღმოსავლეთმცოდნეობის ფაკულტეტი. 2004 წლის 5 თებერვლიდან 22 აპრილამდე იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი “. ლევან სვანაძე — ბიბლიოვიკი ლევან სვანაძე — საქართველოს ბიოგრაფიული ლექსიკონი ლევან სვანაძე — საქართველოს პარლამენტის ოფიციალური საიტი (მოძველებული / არქივი / ახალი არქივი)
სასტუმრო რუანდა (2004 წლის ფილმი)

„სასტუმრო რუანდა“ (ინგლ. Hotel Rwanda) — რეჟისორ ტერი ჯორჯის მიერ 2004 წელს გადაღებული მხატვრული ფილმი. 2005 წელს პოლ რუსეზაბაჯინამ, რომლის ისტორიაც საფუძვლად დაედო სცენარს, მიიღო აშშ-ის უმაღლესი ჯილდო — თავისუფლების საპრეზიდენტო მედალი. ჰუტუსა და ტუტსის ხალხებს შორის დაძაბულობა იწვევს ომს ქვეყანაში, სადაც გავრცელებულია კორუფცია. სასტუმროს მენეჯერი პოლ რუსასაბაჯინა ჰუტუს წარმომადგენელია, ხოლო მისი ცოლი, ტატიანა, ტუტსის. მათი ქორწინება უთანხმოების მიზეზია ჰუტუს ექსტრემისტებთან და იწვევს კონფლიქტს სასტუმროს მიმწოდებელთან, რომელიც ამავე დროს ადგილობრივი ძალადობრივი ტუტსების საწინააღმდეგო ორგანიზაციის ლიდერია. როდესაც ქვეყანაში პოლიტიკური ვითარება გაუარესდება, პოლი და მისი ოჯახი მეზობლების მკვლელობის მოწმენი არიან. პოლი კარგად იცნობს გავლენიან ადამიანებს, რომლებსაც ის ფულითა და ალკოჰოლით მოისყიდის, საკუთარი გავლენისა და ოჯახის უსაფრთხოების დაცვის მიზნით. როდესაც სამოქალაქო ომი დაიწყო, რუანდის არმიის ოფიცერი ემუქრება პოლს და მის მეზობლებს, პოლი კი ძლივს ასწრებს მეზობლების უსაფრთხოების მიზნით მათი სასტუმროში გადაყვანას. სასტუმროს ასევე მოაწყდნენ ლტოლვილები გაეროს გადატვირთული ბანაკიდან, წითელი ჯვრიდან და თავშესაფრებიდან. პოლს სჭირდება ჯარისკაცების ყურადღების გადატანა, დევნილებზე ზრუნვა და ოჯახის შენარჩუნება, ასევე სასტუმროს მაღალი კლასის გმომსახნრების შენარჩუნება, რადგან ვითარება სულ უფრო მძაფრდება. დონ ჩიდლი — პოლ რუსასაბაჯინა სოფი ოკონდეო — ტატიანა რუსასაბაჯინა ნიკ ნოლტი — ოლივერი ხუაკინ ფენიქსი — ჯეკ დეგლიში ფანა მოკოენა — აუგუსტინი კარა სეიმური — პეტ არჩერი დევი ო'ჰარა — დეივ ფლემინგი 17,5 მილიონი დოლარი ბიუჯეტით ფილმმა თითქმის 34 მილიონი $ შემოსავალი მიიღო. 2006 — BAFTA-ს ნომინაცია საუკეთესო ორიგინალური სცენარისთვის (კირ პირსონი, ტერი ჯორჯი) 2006 — გრემის ნომინაცია მხატვრული ფილმის საუკეთესო სიმღერისთვის ("Million Voices") 2005 — სამი ნომინაცია ოსკარი ს 77-ე დაჯილდოებაზე : საუკეთესო მსახიობი (დონ ჩიდლი), საუკეთესო მეორეხარისხოვანი ქალი მსახიობი (სოფი ოკანედო), საუკეთესო ორიგინალური სცენარი (კირ პირსონი, ტერი ჯორჯი) 2005 — სამი ოქროს გლობუსის 62-ე დაჯილდოების ნომინაცია: საუკეთესო ფილმი — დრამა, საუკეთესო მსახიობი — დრამა (დონ ჩიდლი), საუკეთესო სიმღერა ("Million Voices") 2005 — სამი სატელიტის ჯილდოს ნომინაცია: საუკეთესო მსახიობი (დონ ჩიდლი), საუკეთესო მეორეხარისხოვანი მსახიობი (სოფი ოკონედო), მსახიობის საუკეთესო შესრულება 2005 — ნომინაცია კინომსახიობთა გილდიის ჯილდოზე საუკეთესო ორიგინალური სცენარისთვის (კირ პირსონი, ტერი ჯორჯი) 2005 — ნომინაცია დავით დი დონატელოს პრემიაზე საუკეთესო უცხოური ფილმისთვის 2005 წ. — ევროპული კინოაკადემიის პრემიაზე საუკეთესო კომპოზიტორისთვის (რუპერტ გრეგსონ-უილიამსი, ანდრეა გუერა) 2004 წელი — აშშ-ის კინოკრიტიკოსთა ეროვნული საბჭოს მონაცემებით, წლის საუკეთესო ფილმების ათეულში მოხვედრა ოფიციალური საიტი „სასტუმრო რუანდა“ — კინოფილმების ინტერნეტ-მონაცემთა ბაზა (ინგლისური) „სასტუმრო რუანდა“ — Allmovie-ზე „სასტუმრო რუანდა“ — Rotten Tomatoes „სასტუმრო რუანდა“ — Metacritic-ზე „სასტუმრო რუანდა“ — Box Office Mojo-ზე ↑ Hotel Rwanda. The Numbers. ციტირების თარიღი: 2010-09-19. ↑ „სასტუმრო „რუანდა““ — Box Office Mojo-ზე
უგრეხელიძე

საკუთარი სახელი უგრეხელიძე შეიძლება აღნიშნავდეს ერთ-ერთ შემდეგ პიროვნებათაგანს: დევი უგრეხელიძე — ქართველი ქიმიკოსი ვიტალი უგრეხელიძე — ქართველი სამხედრო პირი, პუბლიცისტი ვლადიმერ უგრეხელიძე — ქართველი კალათბურთელი მინდია უგრეხელიძე — ქართველი იურისტი, პოლიტიკოსი სევდია უგრეხელიძე — ქართველი პოლიტიკოსი ტარასი უგრეხელიძე — სოციალისტური შრომის გმირი
ვასილი ვატაგინი

ვასილი ვატაგინი, (დ. 20 დეკემბერი, 1883, მოსკოვი — გ. 31 მაისი, 1969, მოსკოვი) — რუსი მოქანდაკე, გრაფიკოსი, ანიმალისტი, რსფსრ სახალხო მხატვარი (1964), სსრკ-ის სამხატვრო აკადემიის ნამდვილი წევრი (1957). 1902-1907 წლებში სწავლობდა მოსკოვის უნივერსიტეტის საბუნებისმეტყველო ფაკულტეტზე, პარალელურად ესწრებოდა ლექციებს ნ. მარტინოვის სამხატვრო სკოლასა (1899 წლიდან) და კ. იუონის სტუდიაში (1904-1906). ღრმად შეისწავლა ცხოველთა ხასიათი და ჩვევა. კარგად იყენებდა მასალის პლასტიკურ შესაძლებლობებს. მისი ნამუშევრებია „ლომვეშაპები“ (ხე, 1909), „ვეფხვი“ (ბრინჯაო, 1925-1926), „პინგვინი და მისი ბარტყი“ (ხე, 1960). ეს ნამუშევრები გამოფენილია ტრეტიაკოვის გალერეაში. შექმნა ლითოგრაფიების ალბომი „ინდოეთი“ (1922), ილუსრაციები ლევ ტოლსტოის „მოთხრობები ცხოველებზე“ (1933), რადიარდ კიპლინგის „მაუგლი“ (1926, 1933) ქართული საბჭოთა ენციკლოპედია, ტ. 4, თბ., 1979. — გვ. 322.
ვატენშაიდი

ვატენშაიდი — გერმანიის ქალაქ ბოხუმის ერთ-ერთი რაიონი. 1975 წლამდე წარმოადგენდა ცალკე ქალაქს. იყო რურის აუზის ერთ-ერთი სამრეწველო ცენტრი. ქართული საბჭოთა ენციკლოპედია, ტ. 4, თბ., 1979. — გვ. 322.
ვატერჟაკეტის ღუმელი

ვატერჟაკეტის ღუმელი — შახტური ღუმელი, რომლის კედლები აგებულია წყლით გასაცივებელი ლითონის ღრუ კოლოფებისგან, ე.წ. კესონებისგან. იყენებენ ტყვიის, სპილენძისა და სხვათა გამოსადნობად. ქართული საბჭოთა ენციკლოპედია, ტ. 4, თბ., 1979. — გვ. 322.
ვესტეროსის რიქსდაგები

ვესტეროსის რიქსდაგები — შვედეთის რიქსდაგის შეკრებები ქალაქ ვესტეროსში. განსაკუთრებული მნიშვნელობა ჰქონდა 1527 და 1544 წლების რიქსდაგებს, რომლებზეც იურიდიულად გაფორმდა და განმტკიცდა რეფორმაცია შვედეთში. 1527 წლის რიქსდაგის თანახმად ეპისკოპოსებს მეფისთვის უნდა დაეთმოთ თავიანთი მიწები, ხოლო თავადაზნაურთა მიწები, რომმლებიც 1454 წლიდან საეკლესიო მფლობელობაში იყო, თავდაპირველ მესაკუთრეებს უნდა დაბრუნებოდათ. საეკლესიო თანამდებობებზე დანიშვნა დაექვემდებარა სამეფო კონტროლს. ნებადართული იქნა ლუთერანობის ქადაგება. 1544 წლის რიქსდაგზე მოიწონეს ლუთერანობის სჯული და საეკლესიო წესი. შვედეთი გამოცხადდა მემკვიდრეობით მონარქიად და ტახტი დაემკვიდრა ვაზას დინასტიას. ქართული საბჭოთა ენციკლოპედია, ტ. 4, თბ., 1979. — გვ. 382.
გაეტანო ვესტრისი

გაეტანო ვესტრისი, (დ. 18 აპრილი, 1729, ფლორენცია — გ. 23 სექტემბერი, 1808, პარიზი) — იტალიელი ბალეტის მსახიობი, ბალეტმაისტერი, პედაგოგი. სწავლობდა პარიზში ლ. დიუპრესთან. 1748 წელს გამოვიდა „პარიზის ოპერაში.“ თანამედროვენი მას „ცეკვის ღმერთს“ უწოდებდნენ. 1770 წელს მიიღო პარიზის ოპერის ბალეტმეისტერის წოდება. 1770-1776 წლებში იყო პარიზის ოპერის პედაგოგი. 1782 წელს დატოვა სცენა. მისი შვილი, ოგიუს ვესტრისი აგრეთვე მოცეკვავე და პედაგოგი იყო. მისი მოწაფეები იყვნენ ჯ. პერო, ა. ბურნონვილი და ფ. ელსლერი. ქართული საბჭოთა ენციკლოპედია, ტ. 4, თბ., 1979. — გვ. 383.
ქუთაისის თოჯინების თეატრი

ქუთაისის იაკობ გოგებაშვილის სახელობის თოჯინების პროფესიული სახელმწიფო თეატრი — თოჯინების თეატრი ქუთაისში. დაარსდა 1946 წელს ლადო მესხიშვილის სახელობის თეატრთან არსებული თოჯინების თეატრალური ჯგუფის ბაზაზე. დაარსების ინციატორი და დირექტორი იყო დოდო ანთაძე, პირველი სამხატვრო ხელმძღვანელი სეგო ცაგარეიშვილი (1946-1951). პირველი სპექტაკლი იყო ა. ბელიაშვილის „თეთრი ფინია“ (1946). 1990 წელს ქუთაისის თოჯინების თეატრს იაკობ გოგებაშვილის სახელი მიენიჭა. 2018 წელს თეატრს სარეაბილიტაციო სამუშაოები ჩაუტარდა. პროექტის ღირებულება — 534 ათას ლარზე მეტი, საქართველოს კულტურის სამინისტრომ გამოყო. რეაბილიტაციის პროექტის ფარგლებში გამაგრდა თეატრის საძირკველი, კეთილმოეწყო შიდა ეზო, დამონტაჟდა გათბობა-გაგრილების სისტემა, გამოიცვალა სველი წერტილები და ელექტროგაყვანილობა, შეიცვალა სცენის კონსტრუქცია და დარბაზი ახალი განათების აპარატურით აღიჭურვა. თეატრი ადაპტირებულია განსაკუთრებული საჭიროების მქონე პირებისთვის. ახლადრებილიტირებული თეატრის გახსნაზე წარადგინეს ლაშა გაგოშიძის წიგნი-კატალოგი „თეჯირს მიღმა“, რომელშიც თეატრის 70-წლიანი ისტორიაა ასახული. დაარსების დღიდან დღემდე 5 თაობა ემსახურა თეატრს და წიგნში ყველას წვლილია შესული. დაარსების დღიდან ქუთაისის თოჯინების თეატრში 300-ზე მეტი წარმოდგენა დაიდგა. მათ შორისაა: „ჩექმებიანი კატა“, „ფისუნია“, „ვერცხლის ჩლიქი“, „ალუბლები ჰყვავიან“, „ცელქი ჯიმშერი“, „მაგდანას ლურჯა“, „კაცია ადამიანი?!“, „ორი ძმა“, „წითელქუდა“, „ქოჩორა“, „იავნანამ რა ჰქმნა?“, „დათუნიას სამართალი“, „არშინ მალ ალან“, „მახინჯი იხვის ჭუჭული“, „ჰერაკლეს გმირობანი“, „რწყილი და ჭიანჭველა“, „სამი გოჭი“, „ოქროს თევზი და მებადური“, „კოკროჭინა“ და სხვა. დღეისათვის 25-ზე მეტი მოქმედი თოჯინური სპექტაკლია. წარმოდგენები გათვლილია როგორც პატარა, ასევე, მოზრდილი ასაკის მაყურებლისთვის. ცუცქირიძე, ს., ქართული საბჭოთა ენციკლოპედია, ტ. 10, თბ., 1986. — გვ. 572. შაფათავა, ე., ბუხნიკაშვილი, გ. ქუთაისის თოჯინების თეატრი, თბილისი, 1972 ქუთაისის თოჯინების თეატრი facebook-ზე ქუთაისის თოჯინების თეატრის რეპერტუარი ↑ ქუთაისის თოჯინების თეატრი ↑ ,,თეჯირს მიღმა” – ქუთაისის თოჯინების თეატრის 70-წლიან ისტორიას წიგნი მიეძღვნა
ქუთაისის ლითოფონის ქარხანა

ქუთაისის ლითოფონის ქარხანა — ქიმიური მრეწველობის ერთ-ერთი მნიშვნელოვანი საწარმო საქართველოს სსრში. პირველი პროდუქცია გამოუშვა 1939 წელს. 1958-1967 წლებში ჩაუტარდა ძირეული რეკონსტრუქცია, რის შედეგადაც ლითოფონის წარმოების წლიური სიმძლავრე 40 ათას ტონამდე გაიზარდა. აწარმოებდა ლითოფონს, შაბიამანს სხვადასხვა სახეობის მინანქარს, ზეთის საღებავებს, სამუხრუჭე სითხეებს. მისი პროდუქცია იგზავნებოდა სსრკ-ს მოკავშირე რესპუბლიკებში და საზღვარგარეთის 16 ქვეყანაში. ქაჯაია, ზ., ტუღუში, ნ., ქართული საბჭოთა ენციკლოპედია, ტ. 10, თბ., 1986. — გვ. 572.
ქუთაისის მაუდის ფაბრიკა

ქუთაისის მაუდის ფაბრიკა — მაუდის საწარმო ქუთაისში. ამუშავდა 1924 წელს. 1925 წელს გამოუშვა 24 ათასი მეტრი ქსოვილი. 1954 წელს დაიწყო მაღალხარისხიანი შალის, საბნის, ბავშვის და ქალის საპალტოე ქსოვილების წარმოება. 1981 წელს ფაბრიკის სიმძლავრემ მიაღწია 49,5 მლნ მანეთს. ლანჩავა, ს., ქართული საბჭოთა ენციკლოპედია, ტ. 10, თბ., 1986. — გვ. 572.